gu id en en es fy en en en en en en it en en en en nl en pt ja en en en gu gu de en gu gu gu gu gu gu gu gu gu gu gu gu gu en gu en gu en gu en gu en gu en en gu gu gu gu gu en en gu gu gu gu gu en en en en en en
દેશમાં પૂરપ્રકોપથી દર વર્ષે ૧,૩૪૦ અબજનું ગંજાવર નુકસાન - Sandesh
August 26, 2018 | 12:42 am IST
ચલતે ચલતે :- અલ્પેશ પટેલ
કેરળ સહિત દક્ષિણ ભારતના રાજ્યોમાં આસમાની આફતે લોકોનું જીવવું મુશ્કેલ કરી દીધું છે. કેરળ ઉપરાંત ઉત્તર પ્રદેશ, પશ્ચિમ બંગાળ, મહારાષ્ટ્ર, ગુજરાત અને આસામ અને ઓડિશા જેવા ૭ રાજ્યોમાં અત્યાર સુધી ૯૪૫થી વધુ લોકોએ જીવ ગુમાવ્યા છે. કેરળમાં ૧૦૦ વર્ષનું સૌથી ભયંકર પૂર આવતાં ૨૧,૦૦૦ કરોડથી વધુનું નુકસાન થયું છે અને ૩૭૦થી વધારે લોકોના મોત નીપજ્યાં છે. ૧૪માંથી ૬ જિલ્લા નષ્ટ થઈ ચૂક્યા છે. ૧૨ દિવસ સુધી એકધારા પડેલા ૯૨ ઇંચ વરસાદ અને ત્યાર પછી નદીઓમાં આવેલા પૂરે ભારે તબાહી મચાવી છે. પૂરમાં ૧૩૪ પુલને નુકસાન પહોંચ્યું છે. ૧૬,૦૦૦ કિલોમીટરના રસ્તા ધોવાઈ ચૂક્યા છે. ૪૦,૦૦૦ એકર જમીનમાં પાકનો સંપૂર્ણપણે સફાયો થઈ ચૂક્યો છે. ૮ લાખથી વધારે લોકો વિસ્થાપિત થયા છે અને બે લાખથી વધારે મકાનો ધરાશાયી થઈ ચૂક્યા છે. ૯૦ ટકા વિસ્તાર પાણીમાં ડૂબ્યો છે.કેરળના પૂરે ૨૦૧૩માં કેદારનાથમાં આવેલા પૂરની યાદ તાજી કરી છે. કુદરત રૂઠે ત્યારે શું કરે છે એનો દાખલો કેરળમાં જોવા મળ્યો પરંતુ, એથી પણ વધારે બેદરકારી સ્થાનિક પ્રશાસનની જોવા મળી છે. આ પૂર માનવર્સિજત હતું અને ઈકોલોજિસ્ટ પેનલની ચેતવણી હોવા છતાં સરકારે ગંભીરતા ન દાખવતાં નિર્દોષ લોકોને જીવ ગુમાવવાનો વારો આવ્યો છે. સહાય મળશે ત્યારે મળશે પણ જેને પુત્ર ગુમાવ્યો છે, કોઈએ ઘરનો મોભી ગુમાવ્યો છે તો કોઈએ માતા-પિતા ગુમાવ્યા છે અને નિરાધાર થઈ ગયેલા બાળકોનું શું ? કુદરતે ગોઠવેલી સિસ્ટમમાં જ્યારે વિક્ષેપ પડે છે ત્યારે તેની આકરી કિંમત ચૂકવવી પડે છે એનું કેરળનું પૂર ઉત્તમ ઉદાહરણ છે. નદીઓના વહેતા પ્રવાહને રોકવાની ગુસ્તાખી, ખનન માફિયાઓનો આતંક, નદીના કિનારે આડેધડ બાંધકામોના પાપે પાણીનો પ્રવાહ અવરોધાયો છે જેની જિંદગીભર ન ભુલાય તેવી આકરી સજા કેરળવાસીઓએ ભોગવી છે.
કેરળ પ્રત્યે દેશ જ નહીં વિદેશમાંથી સહાયનો અવિરત ધોધ વહી રહ્યો છે. દેશ આખો કેરળવાસીઓ પ્રત્યે સંવેદનશીલ છે.કેરળમાં લોકોનું જીવવું દોહ્યલું થઈ ચૂક્યું છે. અનેક પરિવારો પૂરમાં તબાહ થઈ ચૂક્યા છે. માલ-મિલકત બધું પૂરમાં સ્વાહા થઈ ચૂક્યું છે ત્યારે રોમ ભડકે બળતું હોય અને નીરો ફીડલ વગાડે તેમ અને માનવતા મરી પરવારી હોય તેમ કેરળના સીપીઆઈના મંત્રી કે. રાજુ જર્મનીમાં ઓણમ મનાવતા હતા. બોલો, વિચાર કરો કે લોકો ટપોટપ મરતા હોય, જ્યાં હૈયાફાટ રૂદન, આક્રંદ સિવાય કંઈ ન હોય જ્યાં મરશિયા ગવાતા હોય ત્યારે આ મહાશય નેતાને ઓણમ મનાવવાનું શૂર ચડયું હતું. આ બબૂચક નેતાની બુદ્વિ બહેર મારી ગઈ હોય તેમ લોકો પ્રત્યે સંવેદના વ્યક્ત કરવાના બે શબ્દો પણ નથી. કેરળવાસીઓ જ નહીં પણ દેશવાસીઓ આવા નેતાઓ પ્રત્યે ફિટકારની લાગણી વરસાવી રહ્યા છે. બબૂચક નેતાને પકડીને એ વિસ્તારમાં મૂકી દેવો જોઈએ કે, જ્યાં લોકો યાતનાભરી રાતો ગુજારી રહ્યા છે. આવા નેતાને જનતા આ જન્મમાં તો શું સાત જન્મમાં પણ માફ નહીં કરે. કેમ કેરળમાં પૂરમાં કોઈ નેતા કે મંત્રી મર્યો નહીં ? આવા બદમાશ નેતાઓને તો ફાંસીના માંચડે લટકાવી દેવામાં આવે તો પણ લોકોનો ગુસ્સો ઓછો થાય તેમ નથી.
એક અંદાજ મુજબ દેશમમાં આવનારા ૨૦૪૦ સુધીમાં અઢી કરોડથી વધારે લોકો પૂરની ચપેટમાં આવી જશે. કેરળમાં માનવર્સિજત પૂરના પાપે જ લોકોએ જીવ ગુમાવ્યા છે. ડેમમાંથી ધીમે-ધીમે પાણી છોડવામાં આવ્યું હોત તો કદાચ આજે આ દિવસ જોવાનો ન આવતો પરંતુ, એસી ઓફિસોમાં બેઠેલા બાબુઓએ લોકોના જાન-માલની કોઈ પરવાહ કરી નહીં. કેમ કોઈ સરકારી બાબુ મર્યો નહીં ? કેમ કોઈ નેતા મર્યો નહીં ? ના મરે, મરવાનું તો જનતાના ભાગે જ આવે ને ? જનતા તો બિચારી ભોળી છે, દર વખતે શૂળીએ જનતાને જ ચડવાનું ? દેશમાં પૂરથી તબાહીનો આંકડો પ્રતિદિન વધી રહ્યો છે. અસમમાં ૨૦૧૭માં આવેલા પૂરથી ૫૦૦ કરોડનું નુકસાન થયું હતું. બિહારમાં ૨૦૧૭માં પૂરથી ૫૦૦ કરોડનું નુકસાન થયું હતું અને ૮૮૫ જિંદગી હોમાઈ ગઈ હતી. કાશ્મીરમાં ૨૦૧૪માં પૂરથી ૧૦,૦૦૦ કરોડનું નુકસાન થયું હતું. ચેન્નાઈમાં ૨૦૧૫માં ૧૦૦ વર્ષનું ભયંકર પૂર આવતાં ૧૦,૦૦૦ કરોડનું નુકસાન થવા ઉપરાંત ૮૦ લોકોના મોત નિપજ્યાં હતાં. ગુજરાતમાં ઉત્તર ગુજરાતના બનાસકાંઠામાં ૨૦૧૭માં પૂરથી ૫૦૦ કરોડનું નુકસાન થવા ઉપરાંત ૮૦થી વધારે લોકોનાં મોત નિપજ્યાં હતાં.
લાખો હેક્ટર જમીન પ્રભાવિત
દેશમાં પૂરની સમસ્યા વિકટ બની રહીં છે. વધારે વરસાદ પડયા બાદ તેના નિકાલની યોગ્ય વ્યવસ્થા ન થતાં પૂર સ્વરૂપે તબાહી મચાવે છે. દેશનો ૧૨.૫ ટકા વિસ્તાર પૂરથી પ્રભાવિત છે. વધારે વરસાદથી પશ્ચિમ ભારતની નદીઓ બ્રહ્મપુત્રા, ગંગા, યમુના ખતરારૂપ બની જાય છે. દેશની રાવી, યમુના, સાહિબી, ગંડક, સતલજ, ગંગા, ધગ્ગર, કોસી, તીસ્તા, મહાનદી, મહાનંદ, દામોદર, ગોદાવરી, મયૂરાક્ષી જેવી નદીઓમાં ગેરકાયદે ખનન પ્રવૃત્તિઓના પાપે આ નદીઓના વહેણ બદલાયા છે, નદીઓ સાંકડી કરી દેવામાં આવતા આ નદીઓ આવનારા સમય માટે ખતરાની ઘંટડી વગાડી રહીં છે. પૂરથી લાખો હેક્ટર જમીન નષ્ટ થઈ રહીં છે. ઉત્તર પ્રદેશમાં ૭.૩૩૬ લાખ હેક્ટર જમીન પૂરથી પ્રભાવિત છે. બિહારમાં ૪.૨૬ લાખ હેક્ટર, પંજાબમાં ૩.૭ લાખ હેક્ટર, રાજસ્થાનમાં ૩.૧ લાખ હેક્ટર, આસામમાં ૩.૧૫ લાખ હેક્ટર, પશ્ચિમ બંગાળમાં ૨.૬૫ લાખ હેક્ટર, ઓડિશામાં ૧.૪ લાખ હેક્ટર, આંધ્ર પ્રદેશમાં ૧.૩૯ લાખ હેક્ટર, તામિલાનાડુમાં ૦.૪૫ લાખ હેક્ટર, ત્રિપુરામાં ૦.૩૩ લાખ હેક્ટર અને મધ્ય પ્રદેશમાં ૦.૨૬ લાખ હેક્ટર જમીન પૂરથી પ્રભાવિત થાય છે.
દર વર્ષે ૧૩ અબજનું નુકસાન
દેશમાં દર વર્ષે પૂરપ્રકોપથી ૧૩ અબજ ૪૦ કરોડનું નુકસાન થાય છે. માત્ર એટલું જ નહીં પરંતુ, ૮૧.૧૧ લાખ હેક્ટર જમીન પ્રભાવિત થવાની સાથે ૩૫.૭ લાખ હેક્ટર પાકનો સોથ વળી જાય છે અને નિર્દોષ ૧,૬૦૦ લોકોની જિંદગી પણ પૂરમાં હોમાઈ જાય છે તેમજ ૯૫ હજાર જેટલા પશુઓ પણ મરી જાય છે. ૨૦૧૭માં દક્ષિણ એશિયાના ભારત, નેપાળ, બાંગ્લાદેશ અને પાકિસ્તાન સહિતના ૪.૦૧ કરોડ લોકો પૂરથી પ્રભાવિત થયા હતા.વિશ્વમાં પૂરપ્રકોપથી થતા મોતના કુલ ૨૦ ટકા મોત તો ભારતમાં થાય છે. છેલ્લા ૬૪ વર્ષમાં પૂરથી ૧,૦૭,૪૮૭ લોકોનાં મોત નીપજ્યાં છે તો ૬૦ વર્ષમાં દેશને ૩ લાખ કરોડનું નુકસાન થયું છે. ૧૯૫૩થી ૨૦૧૭ સુધી ૩,૬૫,૦૦૦ કરોડનું નુકસાન થયું છે જે દેશના જીડીપીના ત્રણ ટકા જેટલું થવા જાય છે. દેશનો બે તૃતીયાંશ ૬૬ ટકા વિસ્તાર પૂર પ્રભાવિત છે. નદીઓને તેના પ્રવાહમાં વહેવા દેવામાં આવે, ખનન પ્રવૃત્તિઓ ઉપર રોક લાગે, નદી કિનારે નીતિ-નિયમોની ઐસીતૈસી કરાયેલા બાંધકામો દૂર કરવામાં આવે અને પાણીની નિકાલની યોગ્ય વ્યવસ્થા ગોઠવવામાં નહીં આવે તો ખતરાની ઘંટડી વાગી ચૂકી છે. આજે કેરળનો વારો છે તો કાલે ગુજરાતનો કે અન્ય કોઈ રાજ્યનો પણ વારો હોઈ શકે છે. નિંભર તંત્ર અને બબૂચક નેતાઓ બોધપાઠ લેશે ખરા કે પછી હોતી હૈ ચલતી હૈ ?
નીચે આપેલી લીંક પર ક્લિક કરીને જોડાઓ સંદેશ ન્યૂઝ સાથે.
તમે અમને ફેસબુક, ટ્વીટર, ઇન્સ્ટાગ્રામ અને યુ ટ્યુબ પર પણ લાઇક અને ફોલો કરી શકો છો.
લેટેસ્ટ ન્યૂઝ અપડેટ્સ તમારા ફોન પર સૌથી પહેલા મેળવવા માટે આજે જ ડાઉનલોડ કરો Sandeshની નવી મોબાઇલ એપ્લિકેશન
11000 ફૂટની ઊંચાઇ પર કેદારનાથના પહાડ પર થયો ચમત્કાર!, લોકો અચંબામાં
જાણો…ભારતની હારથી કોને ફાયદો કોને નુકસાન? પોઇન્ટ ટેબલની આ છે તસવીર
પાકિસ્તાનનાં સપોર્ટને લઇને ‘કિંગ કોહલી’એ આપી આવી પ્રતિક્રિયા, તમે પણ થઈ જશો ખુશ
વર્લ્ડ કપ 2019: ઇંગ્લેન્ડ સામે હાર છતાંય વિરાટ કોહલીને આ વાત પર ગર્વ
ઇંગ્લેન્ડે રોક્યો ભારતનો વિજયરથ, દિલધડક મેચમાં 31 રને ‘વિરાટ બ્રિગેડ’ની હાર
દિશા પટણીએ શેર કર્યા નવા PHOTOS, બેકાબુ થઈ ફેન્સ બોલ્યા ‘કોઈ એમ્બ્યુલેન્સ બોલાવો ભાઈ’
બોલિવૂડ છોડવા પર ટ્રોલ થઈ ઝાયરા વસીમ, મીમ્સ શેર કરી યુઝર્સે આપ્યા રિએક્શન
બોલિવૂડની બોલ્ડ અને ગ્લેમરસ એક્ટ્રેસ રાધિકા આપ્ટે કહ્યું- હું એક જ સમયે ઘણા લોકો સાથે…
એરપોર્ટ પર દેખાયો અનન્યાનો અનોખો અંદાજ, જોઇ તમારું દિલ પણ થઇ જશે ખુશ
મેનેજરને ફીડરથી દૂધ પીવડાઇ રહી છે કેટરીના કૈફ, તસવીરો આવી સામે
VIDEO: માણસ પરથી ટ્રેન ફરી ગઈ, જાદુગરે એવો કમાલ કર્યો કે જીવતો જ નીકળ્યો
VIDEO: સુકી નદીમાં પૂલનુ કામ ચાલુ હતું અને અચાનક ધોધમાર પાણી આવ્યું, મજૂરો ફસાયા
રથયાત્રા પર્વ સાથે જોડાયેલી રોચક વાતો, જાણો શાસ્ત્રીજી પાસેથી, Video
દર્શન કરીશું મેશ્વો નદીના કિનારે વસેલ જગપ્રસિદ્ધ શામળાજી મંદિરના, Video
કુંભ રાશિએ તબિયત સાચવવી, કેવો રહેશે તમારો દિવસ જાણો, Video